Matti Koskiala

Matti Koskiala (22. maaliskuuta 1941 Helsinki – 24. heinäkuuta 2025)Mika Säily, Latinalaisamerkkalaisten rytmien asiantuntija. Muistokiroitus. Helsingin Sanomat 11.8.2025 Verkossa oli suomalainen jazzrumpali, musiikkipedagogi, musiikkitoimittaja sekä samban ja muun brasilialaisen rytmimusiikin asiantuntija.Matti Koskiala, Klubiorkesteri-sivusto, viitattu 10.3.2015.

Koskiala oli monipuolinen lyömäsoittaja, joka esitti ja levytti jazzia, viihdemusiikkia, tanssimusiikkia ja lastenmusiikkia. Hänen erityinen kiinnostuksen kohteensa oli brasilialainen musiikki, josta hän julkaisi yhdessä Urpo Häyrisen kanssa kirjan Samba ja Rion karnevaalit (Kirjayhtymä 1984). Hän teki aiheesta myös kolmisensataa televisio- ja radio-ohjelmaa. Brasilialaiskipinä syntyi Koskialan ollessa 1970-luvulla jonkin aikaa opiskelemassa Yhdysvaltojen Berklee College of Musicissä, jossa hän tapasi brasilialaisia muusikoita.Samba sujuu myös suomalaisilta , Länsiväylä 4.3.2014, viitattu 10.3.2015.

Vuosina 1968–1972 Koskiala opetti rumpujensoittoa Fazerin Musiikkikoulussa ja sitten Oulunkylän pop- ja jazzopistossa sen perustamisesta lähtien. Vuonna 1971 hän julkaisi opetusäänilevyn Rytmiikka. Hän luennoi rytmimusiikista muun muassa Helsingin ja Tampereen yliopistojen musiikkitieteen laitoksilla sekä Sibelius-Akatemiassa. Vuonna 1976 Koskiala aloitti yhdessä Juhan Virkkilän kanssa sambakoulutoiminnan Suomessa.

Koskiala soitti muun muassa Onni Gideonin, Heikki Sarmannon ja Erik Lindströmin kokoonpanoissa sekä studiomuusikkona monilla äänilevyillä 1960-luvun alusta lähtien. Hän oli perustamassa Suomen jazzarkistoa sekä toimi Suomen Muusikkojen liiton hallituksessa ja Viihdemuusikot ry:n puheenjohtajana.

Lähteet

Luokka:Suomalaiset jazzrumpalit
Luokka:Suomalaiset musiikkipedagogit
Luokka:Suomalaiset toimittajat
Luokka:Vuonna 1941 syntyneet
Luokka:Vuonna 2025 kuolleet